

 LĒMUMS

Ādažos, Ādažu novadā

2025. gada 27. februārī **Nr. 90**

**Par mācību jomu koordinatoru darba nodrošināšanu**

Ādažu novada pašvaldības dome 2023. gada 28. septembrī pieņēma lēmumu Nr. 380 “Par mācību jomu koordinatoru darba nodrošināšanu” turpināt atbalstīt mācību jomu koordinatoru (turpmāk – MJK) darba nodrošināšanu 2024. gadā, t.sk. līdz 2024./2025. mācību gada 1. semestra beigām. Vienlaikus dome lēma no valsts budžeta mērķdotācijas līdzekļiem apmaksāt to MJK darbu, kuri strādā Ādažu vidusskolā un Carnikavas vidusskolā, pārējos MJK turpinot apmaksāt no pašvaldības budžeta līdzekļiem.

Lai nodrošinātu novada metodiskā atbalsta nepārtrauktību, nepieciešams turpināt mācību jomu koordinēšanu arī 2024./2025. mācību gada 2. semestrī.

Šobrīd jomu koordinēšanu ir gatavi turpināt septiņi no 15 MJK. Nepieciešamais finansējums septiņu MJK darba samaksai laika periodam no 2025. gada 1. janvāra līdz 30. jūnijam ir 7786,17 *euro* (150 *euro* personai mēnesī, t.sk. nodokļi).

Pašvaldības administrācijas Centrālās pārvaldes Izglītības un jaunatnes nodaļas 2025. gada budžeta tāmē paredzēti 2224,62 *euro* divu MJK (pirmsskolas un privātās izglītības iestādes darbinieku) darba samaksai.

Ņemot vērā 2024. gada atlikumu skolu pedagogu darba algām paredzētajā valsts budžeta mērķdotācijā un pamatojoties uz Mērķdotācijas sadales komisijas 18.02.2025. protokolu Nr. ĀNP/8-15-8/25/2, arī 2024./2025. mācību gada 2. semestrī samaksa par divu Ādažu vidusskolā un trīs Carnikavas vidusskolā strādājošo MJK darba izpildi 5561,55 *euro* apmērā tiks veikta no valsts budžeta mērķdotācijas, pārvirzot 706,16 *euro* no Ādažu vidusskolas mērķdotācijas sadaļas uz Carnikavas vidusskolu.

Pamatojoties uz Pašvaldību likuma 4. panta pirmās daļas 4. punktu, Izglītības likuma 18. panta otrās daļas 2. un 5. punktu, Ādažu novada pašvaldības dome

**NOLEMJ:**

1. Atbalstīt mācību jomu koordinatoru darba nodrošināšanu no 2025. gada 1. janvāra līdz 30. jūnijam.
2. Mācību jomu koordinatoru darba samaksai nepieciešamos finanšu līdzekļus segt no pašvaldības administrācijas Centrālās pārvaldes Izglītības un jaunatnes nodaļas 2025. gada budžeta tāmes līdzekļiem 2224,62 *euro* apmērā un no valsts budžeta mērķdotācijas līdzekļiem skolu pedagogu darba algām 5561,55 *euro* apmērā.
3. Centrālās pārvaldes Izglītības un jaunatnes nodaļai kontrolēt lēmuma izpildi.

Pašvaldības domes priekšsēdētāja K. Miķelsone

ŠIS DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU